jkorsvik/nowiki_second_scrape_merged huggingface dataset:
Ara Abrahamian

Ara Abrahamian (født 27. juli 1975 i Leninakan i daværende Sovjetunionen, nå Armenia) er en armensk-svensk bryter.
Han startet med å trene bryting som åtteåring og ble tre ganger armensk juniormester.
I krigen mellom Armenia og Aserbajdsjan på begynnelsen av 1990-årene lå han ved fronten i fire måneder. Under Stockholm Junior Open besluttet Abrahamian seg for å hoppe av sammen med noen kamerater.
I sommer-OL 2008 slapp han bronsemedaljen som han vant i bryting, på brytematten, og forlot den. Dette var en protest, forårsaket av at han mente det var feil dommeravgjørelse å gi seieren til hans italienske motstander i semifinalen. Abrahamian fikk dermed ikke denne bronsemedaljen.
Abrahamian er nå svensk statsborger, bosatt i Stockholm og konkurrerer for Stockholms Sporvägar.


== Meritter ==
2008: EM-bronse gresk-romersk 84 kg i Tammerfors
2004: OL-sølv gresk-romersk 84 kg i Athen
2003: VM-sølv gresk-romersk 84 kg i Créteil
2002: VM-gull gresk-romersk 76 kg i Moskva
2002: EM-sølv gresk-romersk 76 kg i Seinäjoki
2001: VM-gull gresk-romersk 76 kg i Patras
2001: EM-sølv gresk-romersk 76 kg i Istanbul
2000: Nummer seks i gresk-romersk 76 kg i OL i Sydney


== Eksterne lenker ==
(en) Ara Abrahamian – Olympedia 
(en) Ara Abrahamian – Sports-Reference (OL-resultater – arkivert) 
(sv) Ara Abrahamian – Sveriges olympiske komité 
(en) Ara Abrahamian – FILA
Affluenza

Affluenza er et konstruert begrep som omhandler en tilstand som især forekommer hos amerikanske rikmannsbarn. Uttrykket er en neologisme fra 1990-tallet.
Ordet er satt sammen av de to engelske ordene affluence («overflod») og influenza («influensa»). Tilstanden kjennetegnes av at en opplever luksuslivet som kjedelig, uten noe som gir engasjement eller spenning.
Born Again

Born Again er Black Sabbaths ellevte studioalbum, utgitt i 1983.
Albumet mottok ikke så bra kritikk av musikkritikerne, men nådde allikevel 4.-plass på listene i Storbritannia og kom på topp 40 i USA. CD-versjonen av albumet er ikke utgitt i USA, men den kan skaffes på import.
Vokalist på albumet er Ian Gillan, tidligere vokalist for Deep Purple. Han ble med i Black Sabbath i 1983 for å erstatte Ronnie James Dio. Bill Ward, den originale trommeslageren i bandet, kom tilbake og erstattet Vinny Appice, som hadde sluttet sammen med  Dio for å starte bandet Dio.
Albumet ble innspilt i løpet av sommeren 1983 på The Manor Studio i Oxfordshire, England. Det har vært en del negativ kritikk på produksjonen av albumet, da lydkvaliteten ikke er spesielt optimal.


== Sporliste ==


== Personell ==
Ian Gillan – vokal
Tony Iommi – gitar
Geezer Butler – bassgitar
Bill Ward – slagverk
Geoff Nicholls – keyboard


== Utgivelseshistorikk ==


== Eksterne lenker ==
(en) Born Again på Discogs 
(en) Born Again på MusicBrainz 
(en) Born Again på Encyclopaedia Metallum 
(en) Born Again på AllMusic
Matrix (geologi)

Matrix er den finkornige massen som større partikler er omgitt av. Begrepet brukes innen mineralogi om matrix rundt mineralkorn, innen paleontologi om massen rundt fossiler og innen sedimentologi om finkornet masse rundt større partikler (feks grus og stein].
Sebastian Stigar

Sebastian Sandve Stigar (født 1990) er immaterialrettsjurist, og tidligere norsk skuespiller, fra Vollen i Asker. Han har gått på Nesbru videregående skole, Befalskolen i sjøforsvaret og Universitetet i Bergen. Han har spilt hovedrollen (Mikkel Nordskog) i actionfilmen Switch (2007).


== Referanser ==


== Eksterne lenker ==
(en) Sebastian Stigar på Internet Movie Database 
(en) Sebastian Stigar hos The Movie Database
Dean Capobianco

Dean Capobianco (født 11. mai 1970) er en tidligere 200 meter-løper fra Australia. I 1993 løp han 200 meter på 20,18, karrierens raskeste, og årets bestenotering av en hvit utøver.I 1996 ble han utestengt av IAAF i fire år etter en positiv dopingprøve på  stanozolol.  Capobianco hevdet på sin side at årsaken var at han hadde spist forurenset kjøtt.


== Referanser ==


== Eksterne lenker ==
(en) Dean Capobianco – Olympedia 
(en) Dean Capobianco – Sports-Reference (OL-resultater – arkivert) 
(en) Dean Capobianco – Australian Olympic Committee 
(en) Dean Capobianco – World Athletics 
(en) Dean Capobianco – Athletics Australia 
(en) Dean Capobianco – Track and Field Statistics
Gosplan

Gosplan, «Statens planleggingskomité», var en statlig institusjon ansvarlig for økonomisk planlegging i Sovjetunionen. Gosplan ble etablert 22. februar 1921 og en av hovedoppgavene ble etterhvert utarbeidelse av femårsplaner for økonomien. Gosplan ble nedlagt ved oppløsningen av Sovjetunionen i 1991.
Baglerbyen

Baglerbyen er et boligområde på Bakerenga i Gamlebyen i bydel Gamle Oslo. Boligområdet ligger i sørskråninga av Lodalen, dvs. innunder Ekebergskrenten i sør og ovenfor verkstedsområder og Dyvekes vei i nord. I vest grenser Baglerbyen til Gamlebyen gravlund, og i øst til den vesle resten av den gamle trehusbebyggelsen på Bakerenga.Baglerbyen ligger like ved området for Middelalderbyen Oslo, et lite steinkast fra Oslo Hospital og Oslo gate der Ekebergbanen ruller forbi med tette avganger. Boligområdet fikk sitt navn etter Baglerne som holdt til i området mot slutten av 1100-tallet.
Baglerbyen ble reist i fire byggetrinn, det siste i regi av Startbo. Store deler av området har utsikt tvers over Lodalen mot Oslomarka, og det ble markedsført som det grønneste prosjektet i indre Oslo med sine totalt 15 mål tomt. Leilighetene i de to gule rekkehusblokkene mot Konows gate har stor takhøyde og halvetasjer over tre nivåer, såkalt «split level». Byantikvaren var opptatt av at bebyggelsen ikke skulle dominere i forhold til den gamle omkringliggende trehusbebyggelsen. Enerhaugen Arkitektkontor kom med forslaget om "split level" siden deler av tomten er skrånende. Med sin utforming glir de gule blokkene relativt harmonisk inn blant den verneverdige og maleriske husrekken i Konows gate som er del av Ekebergkleiva bevaringsområde. Mot den gjenværende bebyggelsen på Bakerenga ble det ikke tatt antikvariske hensyn. Utbyggerne utnyttet seg av en gammel reguleringsplan slik at de fikk gjennomslag for å reise 4 til 10-etasjes blokker inntil Bakerengas originale trehusbebyggelse.
I 2008 ble Baglerbyen satt på Selskabet for Oslo Byes Vels liste over Oslos 10 fineste nybygg og profilert i Aftenposten, antagelig på grunn av Split-Level byggene og den grønne profilen.
Området for Baglerbyen ligger på gården Bakerengas gamle marker. Bakerenga ble utparsellert på 1860-1870-årene, og bebygd i datidens forstadsstil. Mesteparten av Bakerengas forstadsbyggelsen ble  revet i forbindelse med planlagte veiutbygginger i 1960-årene. Planene om motorveien over Bakerenga ble skrinlagt til fordel for utviding av Bispegata og Dyvekes vei.


== Referanser ==


== Eksterne lenker ==
Baglerbyen borettslag
Oslo kommune om Baglerbyen barnehage
Aftenposten om Baglerbyen i 2004
Beitostølen Resort

Beitostølen Resort AS er et aksjeselskap som eier flere hoteller og hytteanlegg på Beitostølen. Beitostølen Resort AS ble startet i 1965 av Steinar Hovi da han snekret seg et skilt der det sto skiskole på, og stilte seg nederst i alpinanlegget til Carl Flaaten og ventet på turistene. Beitostølen Resort AS har per 2017 2 600 sengeplasser.


== Referanser ==


== Eksterne lenker ==
Offisielt nettsted
Steinar Hovi

Steinar Hovi (født i 23. november 1939 i Rogne, død 16. november 2013) en norsk forretningsmann og grunnlegger av Beitostølen Resort. 
Han ble født på en gård i Rogne i Øystre Slidre i 1939, og har vært ski-instruktør både i Østerrike og Skottland. Han grunnla den første skiskolen på Beitostølen i 1965, da han snekret seg et skilt der det sto skiskole, og stilte seg ved siden av skiltet og ventet på at turistene skulle komme. Denne skiskolen ble etter hvert starten på det som i dag er kjent som firmaet Beitostølen Resort AS, hvor flere hytter og hotell er underlagt. I 1975 begynte han å bygge rekkehytter som han leide ut. I slutten av 1980-årene fikk ikke Steinar fornyet leiekontrakten til ut av sportsbutikken som han eide, han måtte derfor finne nye lokaler. Det eneste aktuelle stedet for en ny butikk var på andre siden av veien, men der sto det et hotell. Det endte opp med at han kjøpte hotellet Bergo, for å få gjenåpnet sportsbutikken. Hotellet ble utvidet med 35 nye leiligheter og en pub i den andre enden av bygget. 
Han ble i 2009 hedret med Kongens fortjenstmedalje i gull, for sin samfunnsnyttige innsats.


== Referanser ==
Salvador Carmona

Salvador José Carmona Álvarez (født 22. august 1975 i Mexico by) er en tidligere meksikansk fotballspiller, som er utestengt på livstid etter to positive dopingtester på stanozolol. Han har totalt 85 landskamper i fotball siden debuten i 1996, og var en sentral spiller på landslaget i VM i 1998 og VM i 2002.


== Referanser ==


== Eksterne lenker ==
(en) Salvador Carmona – Transfermarkt 
(en) Salvador Carmona – national-football-teams.com 
(en) Salvador Carmona – FBref 
national-football-teams.com: Om Salvador Carmona sin landslagskarriere
Veier i Akershus

Denne artikkel omhandler det tidligere fylket Akershus' veier, for den nye fusjonerte kommunens veier se Veier i VikenI Akershus var det pr. 1. januar 2007 til sammen 4 605 km offentlige veier, noe som utgjorde 4,95 % av landets samlede veilengde på 92 946 km. Av dette var 1 088 km riksveier/europaveier, 1 115 km fylkesveier og 2 402 km kommunale veier.


== Fylkets viktigste veier ==

Akershus har tre europaveier: E6, E16 og E18. Europavei 6 går fra Vestby i sør, via Oslo til Mjøsa i nord. Europavei 16 går fra Sandvika over Sollihøgda mot Hønefoss og fra Sør-Odal via Oslo lufthavn, Gardermoen mot Lunner. Europavei 18 går fra Ski kommune i øst via Oslo til Asker i vest.
Europaveiene er samtidig riksveier. I tillegg har fylket også andre riksveier. Riksvei 2 går fra Kløfta mot Skarnes. Riksvei 4 går gjennom Nittedal på vei fra Oslo til Gjøvik/Mjøsbrua. Europavei 134 går fra Vassum i Frogn via Oslofjordtunnelen til Hurum og Lier og riksvei 22 går fra Gjelleråsen via Lillestrøm mot Trøgstad.


== Bruer og tunneler ==


=== Undersjøiske tunneler i Akershus ===
Akershus har én undersjøisk tunnel: Oslofjordtunnelen, som går under Oslofjorden nord for Drøbak i Frogn, til Hurum i Buskerud. Tunnelen er en del av riksvei 23.


== Fjord- og elvekryssinger og fjelloverganger ==


=== Fjord- og elvekryssinger ===
Fylkets eneste fjordkryssing av betydning er Oslofjordtunnelen. Den viktigste innsjø-/elvekryssingen er bruene over Mjøsas utløp i Vorma ved Minnesund. Blant flere andre bruer over Vorma og Glomma kan Vormsund bru og Fetsund bru regnes som de viktigste.


=== Fjelloverganger ===
Akershus has én viktig fjellovergang, som ikke er svært høy, men desto mer trafikkert. Selve Sollihøgda på europavei 16 (ca. 340 moh.) ligger i Hole i Buskerud, men er mindre enn 500 meter fra grensen mot Bærum, og hele oppstigningen fra sør ligger i Akershus.


== Se også ==
Kategorien Veier i Akershus med underkategorier
Liste over broer i Norge etter lengde
Veitunneler i Norge
Undersjøiske veitunneler i Norge
Lengste veitunneler i hvert fylke


== Referanser ==
Mariano Natalio Carrera

Mariano Natalio Carrera (født 22. juli 1980 i San Isidro, Buenos Aires) er en argentinsk bokser som deltok i OL i 2000 i Sydney.
Carrera ble profesjonell bokser i 2001, og tok WBA-tittelen i mellomvekt i 2006 ved å beseire Javier Castillejo. Kort tid etter seieren testet han positivt på clenbuterol, ble fradømt tittelen, og suspendert.


== Referanser ==


== Eksterne lenker ==
(en) Mariano Natalio Carrera – Olympedia 
(en) Mariano Natalio Carrera – Sports-Reference (OL-resultater – arkivert) 
(en) Mariano Natalio Carrera – BoxRec
17. serierunde i 2. divisjon avdeling 3 2008

17. serierunde i 2. divisjon avdeling 3 2008 startet 23. august og ble avsluttet med to kamper 25. august 2008.
Doms- og sanksjonsutvalget har bestemt at Stavanger IF sanksjoneres med tap av to poeng i inneværende sesong for klubbens A-lag for menn for bruk av ikke spilleberettiget spiller i obligatoriske kamper. Klubben ilegges også en bot på 10 000 kroner.


== Resultater ==


== Eksterne lenker ==
2. divisjon avdeling 3 2008: Terminliste og resultater på altomfotball.no
TAS

TAS kan referere til:

Den internasjonale voldgiftsretten for sport
IATA-koden for Tasjkent internasjonale lufthavn i Usbekistan
Väneko

Väneko er en svensk kurase basert på det opprinnelige svenske feet.
Väneko er definert som en såkalt allmogeko, sammen med Bohuskulla og Ringamålako.  Dette er kyr som stammer fra det gamle feet i Sverige, før systematisk avlsarbeid ble satt i gang. Väneko anses som en rest av den hornete, sydsvenske allmogeko, som inkluderte nå utdødde raser som Smålandsko og Gotlandsko.
Väneko stammer fra Väne-Ryr i Västre Götaland. Der oppdaget man i begynnelsen av 1990-tallet en besetning som kun hadde brukt gårdsokser til avl, og som dermed ikke var blandet med moderne melkeraser.  I denne opprinnelige besetningen fantes 31 kyr/kviger og 6 okser.  Per 1. januar 2007 var antall registrerte vänekyr 167 kyr/kviger og 48 okser. De fleste finnes i Götaland, men det finnes også besetninger i Svealand. Det er opprettet en lukket stambok for Väneko.
Väneko er hornet, og finnes i mange fargevarianter. Voksenvekten for kyr er 500 kg. Kyrne anses som spenstige, lettbevegelige og gode til å finne mat. De brukes primært som ammekyr. Gjennomsnittlig avdrått (melkeproduksjon) er derfor ukjent.


== Eksterne lenker ==
Hjemmeside for Föreningen Allmogekon
Om rasen på NordGen
Breed description: Väne Cow Arkivert 17. november 2007 hos Wayback Machine.
Razze bovine: Vane Cattle
Kolva (Perm kraj)

Kolva (russisk: Колва) er ei elv i Perm kraj i Russland. Den er ei høyre sideelv til Visjera (i Kamas nedbørfelt. Elva er 460 kilometer lang og har et nedbørfelt på 13 500 km².Kolva fryser over først i november og er islagt til månedsskiftet april/mai. Elva er seilbar på de nederste 200-250 kilometrene under høyvannsesongen.De største sideelvene er Berjozovaja og Visjerka. Byen Tsjerdyn ligger ved Kolva.


== Referanser ==
Takeda Nobutora

Takeda Nobutora (japansk:武田 信虎; født 1493, død 1574) var en daimyō over Kai-provinsen under sengoku-perioden fra Takeda-klanen i Japan. Han var faren til den berømte Takeda Shingen.
Kolva

Kolva kan vise til en av disse to elvene i Russland:

Kolva (sideelv til Usa) – i delrepublikken Komi.
Kolva (Perm kraj) – ei sideelv til Visjera.
Torstein Dales minnepris

Torstein Dales minnepris er en pris som deles ut av Norges Røde Kors. Den er organisasjonens høyeste anerkjennelse og er etablert til minne om Torstein Dale, som var president i Norges Røde Kors fra 1966 til han døde i 1975.
Norges Røde Kors' pris til minne om Torstein Dale er en due støpt i bronse, laget av kunstneren Ba Dedekam. Prisen ble første gang utdelt i 1977.


== Mottakere av prisen (utvalg) ==

1977: Hylda Armstrong
1978: Jean Pictet
1980: Brita Collett Paus
1981: Arne Husveg
1983 Jan Egeland
1984 Leo Eitinger
1991 Thorvald Stoltenberg
1992: Tord Tangvik
1994 Calle Almedal
1995 Wanda Maria Heger
1996: Vigdis Rabben
1998: Tobias Bredland
2001 Elyas Mohammed
2002 Kofi Annan og Nane Annan
2004 Anne Berit Vestby/Indiefilm -  filmskaperne og deltakerne i dokudramaet fra Gjestad bo- og behandlingssenter
2005 Steen Cnops Rasmussen
2008 Willy Danielsen, Bettina Sandgathe Husebø, Stein Husebø og Grethe Østern
2012 «De uorganiserte frivillige som tok et personlig humanitært initiativ i forbindelse med de fryktelige terrorhandlingene 22. juli 2011»
2014 «'Når mennesker blir handelsvare' - Oslo Røde Kors»


== Referanser ==
William Wellington Gqoba

William Wellington Gqoba (født august 1840, død 26. april 1888) var en sørafrikansk dikter, oversetter og  journalist. han var av xhosa-folket, og blir betegnet som en sentral xhosaforfatter fra 1800-tallet. Hans korte liv var begivenhetsrikt, og han arbeidet som vognbygger, kontorarbeider, lærer, oversetter av xhosa og engelsk, i tillegg til å være pastor.


== Biografi ==
Gqoba ble født i Gaba, ved Alice i provinsen Eastern Cape. Hans far var Gqoba av cirhaklanen, og hans bestefar var, Peyi, en disippel og nær medarbeider av Ntsikana, som hadde en grunnleggende rolle i xhosaenes litteratur og xhosaenes konvertering til kristendom.
Gqoba gikk på misjonsskolen ved Tyhume og deretter skolen Lovedale Institute. I mai 1856 ble han ansatt som vognbygger  i Lovedale, senere arbeidet han et år i King William's Town før han endte i Brownlee Station. I 1858 ble han valgt inn som en av de eldre hos Tiyo Sogas misjonskirke i Mgwali.
Fra 1884 til han døde i 1888 var han redaktør av Isigidimi samaXhosa (The Xhosa Messenger). I den perioden publiserte han også egne artikler om Xhosafolkets historie. 
Mest kjent er han likevel for sin poesi, og spesielt to lange dikt, «The Discussion between the Christian and the Pagan» og «The Great Discussion on Education». Begge diktene ble skrevet med en stil som var påvirket av John Bunyans The Pilgrim's Progress i  Tiyo Sogas oversettelse på Xhosa. I begge diktene presenterer Gqoba  argumenter fra både et kristent og et mer hedensk ståsted, og han lar de kristne argumentene vinne til slutt.
Gqoba døde ved Lovedale, near Alice.


== Kilder ==
William Wellington Gqoba — artikkel i Encyclopædia Britannica
William Wellington (Mbaba, Goba) Gqoba — N.E. Sonderling [ed.] New Dictionary of South African Biography, vol. 2 (Pretoria: Vista)
Subway

Subway er et engelsk ord som kan ha flere betydninger:

undergrunnsbane, f.eks. New York City Subway eller Glasgow Subway
underjordisk gangvei; gangtunnel; undergang
Subway (restaurant) en kjede av hurtigmatrestauranter.
Veier i Østfold

Denne artikkel omhandler det tidligere fylket Østfolds veier, for den nye fusjonerte kommunens veier se Veier i VikenVeier i Østfold hadde pr. 1. januar 2007 en lengde på til sammen 3 654 km offentlige veier, noe som utgjorde 3,93 % av landets samlede veilengde på 92 946 km. Av dette var 910 km riksveier/europaveier, 1 004 km fylkesveier og 1 740 km kommunale veier.


== Historie ==
Østfold var først i Norge med veinummer, som innførtes i 1928, og i resten av Norge i 1931. I 1965 ble veinumrene byttet mot nytt system som inkluderte europaveier.
De viktigste var vei 1, Oslo – Kornsjø, senere Oslo – Svinesund, vei 3 Lillestrøm – Mysen – Halden – Holtet, vei 5 Rygge – Fredrikstad – Sarpsborg og vei 6 Oslo – Ørje.


== Fylkets viktigste veier ==

Østfold har to europaveier: E6 og E18. Europavei 6 går fra Svinesund i sør til fylkesgrensen mot Vestby (Akershus) i nordvest. Europavei 18 går fra Ørje i øst til Hobøl i vest. 
Viktige hovedveier er riksvei 19 fra Moss via ferge til Horten, fylkesvei 21 fra Rømskog til Halden, riksvei 22 fra Trøgstad via Rakkestad til Øra i Fredrikstad og fylkesvei 220 (tidligere 22) fra Rakkestad via Halden til Holtet i Enningdalen. Riksvei 110 mellom Råde og Fredrikstad, og fylkesvei 110 videre til Skjeberg er viktige for trafikken i og rundt Fredrikstad.


== Bruer og tunneler ==


=== Undersjøiske tunneler i Østfold ===
Østfold har én undersjøisk tunnel: Hvalertunnelen på fylkesvei 108. Tunnelen går under sundet Løperen mellom Asmaløy og Kirkøy.


== Viktige øyforbindelser, fjord- og elvekryssinger, mellomriksveier ==


=== Øyforbindelser, fjord- og elvekryssinger ===
De største av øyene på Hvaler er knyttet sammen og til fastlandet med riksvei 108, som forbinder øyene med bruer og den undersjøiske Hvalertunnelen. Jeløya ved Moss var opprinnelig ei halvøy, men ble i 1855 skilt fra resten av fastlandet med en 20 meter bred kanal. Kanalen krysses av Kanalbrua.
Østfolds ene, viktige fjordkryssing (bruforbindelse) er bruene over Svinesund, på grensen mot Sverige.
Glomma krysses av fire større bruer. I Fredrikstad krysser riksvei 110 elva på Fredrikstadbrua, mens Sandesundbrua på europavei 6 krysser elva i Sarpsborg. Ved Askim/Skiptvet krysses Glomma av Vamma bru på fylkesvei 115, mens Fossum bru på europavei 18 krysser elva ved Askim/Spydeberg.


=== Mellomriksveier ===
Det er fire mellomriksveier fra Østfold til Sverige. De to viktigste er europavei 6 over Svinesund og europavei 18 mellom Ørje og Töcksfors. I tillegg går fylkesvei 22 til grensen ved Holtet i Enningdalen, og fylkesvei 101 går til grensen ved Kornsjø. Tre andre nummererte fylkesveier går også til grensen, men har ikke forbindelse med svenske riksveier eller länsväger. Disse er fylkesvei 102 ved Tyslingmoen, fylkesvei 106 i Aremark og fylkesvei 126 i Rømskog.


== Se også ==
Kategorien Veier i Østfold med underkategorier
Liste over broer i Norge etter lengde
Veitunneler i Norge
Undersjøiske veitunneler i Norge
Lengste veitunneler i hvert fylke


== Referanser ==
Slaget ved Dale

Slager ved Dale (kalt Dal i Hobbiten) var et fiktivt slag under Ringkrigen som blir skildret i (tillegget i) boka Ringenes herre av J.R.R. Tolkien. Slaget fant sted utenfor Dal, og senere ved Ensomfjellet, i Midgard, – et kontinent på Arda, som er ment å være verden i en fjern fortid. 
Den 17. mars 3019 i Ardas tredje tideverv sendte Sauron en hær med østerlinger mot Dal. Mennene fra Dal under kong Brand (Midgard og dvegene fra Erebor under Dáin II, konge under fjellet, gikk for å møte dem, siden de nektet å anerkjenne Saurons styre. 
Etter tre dager med harde kamper måtte Dal-mennene og dvergene trekke seg tilbake til Erebor, bort fra den tallmessige overlegne østerlingstyrken. Både Dáin og Brand falt mens de forsvarte Erebors porter. Østerlingene begynte så en beleiring av de overlevende i Ensomfjellet. 
Men Saurons nederlag ved Morannon førte til at moralen til østerlingene falt, og forsvarerne, under sine nye konger, Thorin III og Bard II, løftet beleringen og drev bort fienden den 27. mars. 
Slaget ved Dal var viktig i Ringkrigen siden det opptok store styrker som ellers kunne vært brukt i forsvaret av Dol Guldur eller Mordor. Dal ble gjennoppbygd etter slaget, og kongene Thorin og Bard sendte representanter til kong Elessars kroning.
Svensk låglandsboskap

Svensk låglandsboskap, også kalt Svensk lågland, SLB eller Svensk Holstein er betegnelsen på svenske kyr av rasen Holstein-Friesian.
På 1800-tallet begynte importen av Holstein-kyr til Sverige, primært til Skåne. I 1913 ble det opprettet en egen forening for rasen i Sverige, og stambok ble etablert. Rasen ble heretter omtalt som Svensk låglandsboskap. Siden slutten av 70-tallet har man også importert avlsmateriale fra nordamerikansk Holstein. I dag er Svensk låglandsboskap den dominerende kurasen i Sverige sammen med Svensk röd och vit boskap,  I 2007 var det i underkant av 170 000 SLB-kyr i Sverige, og rasens utbredelse øker.
SLB-kyr er svarte og hvite, 145–150 cm høye og veier 600–650 kg. Rasen er en god melkerase, med gjennomsnittlig årsavdrått på 9200 kg melk.


== Eksterne lenker ==
Om rasen hos NordGen
World Holstein-Friesian Federation
Avelsföreningen för Svensk Låglandsboskap (ASL)
Skasåa

Skasåa er ei elv i Kongsvinger kommune. Elvas kilde er sjøen Skasen på Finnskogen, og derfra renner den gjennom en rekke sjøer og tjern før den munner ut i Glomma ved Nor. De største av sjøene er Steinreien, Bureien og Nugguren.Vassdraget har vært benyttet til tømmerfløting. Forbi det bratte terrenget mellom Gravsjøen og Gardsjøen i øvre del av vassdraget, var det anlagt en tømmerrenne.I 1981 var det planer om vannkraftutbygging av vassdraget, og i den forbindelse ble det gjort fiskebiologiske undersøkelser. Planene ble ikke realisert den gang. Det er i 2018 søkt ny konsesjon for bygging av Hofoss kraftverk, som skal utnytte fallet fra Åfloen i nedre del av vassdraget.


== Referanser ==
Kløv (geologi)

Denne artikkelen handler om terminologien som beskriver en bergarts evne til å splitte seg gjennom visse plan eller svakhetsoner. For kløv i krystaller eller mineralklumper se kløv (mineralogi).Kløv blir innenfor steinindustri eller petrologi (bergartslære) brukt som et faguttrykk for å beskrive hvordan en bergart kan spalte eller dele seg innenfor bestemte plan eller svakhetsoner, slik at man får jevne flater som følger disse bestemte retningene.
Skifer er et eksempel på en bergart som deler seg i fine flak eller blokker i kløvretningene. Noe som gjør den godt egnet til bygningsstein.


== Se også ==
Ord og uttrykk i steinindustrien
Brudd (geologi)
Brudd (mineralogi)
Kløv (mineralogi)


== Eksterne lenker ==
Geoleksi, geologisk leksikon